Otaras iš Halogalando

Otaras iš Halogalando (, ) – vikingas nuotykių ieškotojas iš Halogalando. Apie 890 m. jis nukeliavo į Angliją, kur jo pasakojimas buvo užrašytas Vesekso karaliui Alfredui Didžiajam.

Otaras pasakojo, kad jis gyveno „šiauriausiai iš visų skandinavų“ ir kad „nė vienas negyveno šiauriau už jį“.Thorpe, The Life of Alfred The Great, pp. 249, 253. Tekste „Norðmanna“ ('šiaurės vyrai; skandinavai'), bet galbūt tai reiškė 'norvegai'. Plg. Old English Online: Lesson 4  ir Ohthere’s First Voyage (Paragraph 1). Jis pasakojo apie savo keliones į šiaurę į Baltąją jūrą ir į pietus į Daniją ir Angliją, aprašė maršrutą. Jis pasakojo apie samius (suomius) bei dvi iki šiol neaiškias tautas cwenas ir beormas. Kas buvo cwenas ir kur jie gyveno (vadinamasis Kvenlandas), iki šiol neaišku. Apie beormas Otaras pasakojo, kad jie kalbėjo panašiai kaip samiai ir kad jie gyveno prie Baltosios jūros. Manoma, kad jų kraštas, vadinamoji Biarmija, susijusi su senųjų permių kultūra.

Otaro pasakojimas yra pirmas istorinis šaltinis, kuriame paminimi Norvegija ir Danija. Thorpe, The Life of Alfred The Great, p. 253.

Manoma, kad Otaras kilęs iš Tromsės žemės, galbūt kažkur šiauriau Harstado ar galbūt iš Senjos salos (šiandieninio Lenviko) ar dar iš šiauresnių žemių (Kvalėjos ar Karlėjo salos).

 Nuorodos 

 Ohthere’s First Voyage. University of Victoria.
 Old English Online: Lesson 4 . University of Texas.
 Onions, C.T. (ed.), Sweet’s Anglo-Saxon Reader in Prose and Verse (14th edition), Clarendon, 1959. Ištrauka iš Otaro kelionės pasakojimo karaliui Alfredui.
 Thorpe, B., The Life of Alfred The Great Translated From The German of Dr. R. Pauli To Which Is Appended Alfred’s Anglo-Saxon Version of Orosius, Bell, 1900, pp. 249-53. Tekstas senąja anglų ir dabartine anglų kalbomis.

Kategorija:Norvegijos istorija
Kategorija:Norvegijos keliautojai